2.

Zmeny a doplnenia záväzkov služieb vo verejnom záujme sú tieto: A. Minimálna frekvencia letov a minimálny počet ponúkaných miest každý týždeň podľa trasy Atény – Kithira Päť spiatočných letov týždenne s celkovým počtom 200 ponúkaných miest v každom smere letu počas zimnej sezóny. Sedem spiatočných letov týždenne s celkovým počtom 280 ponúkaných miest týždenne v každom smere letu počas letnej sezóny. Atény – Naxos Šesť spiatočných letov týždenne s celkovým počtom 192 ponúkaných miest týždenne v každom smere letu počas zimnej sezóny. Osem spiatočných letov týždenne s celkovým počtom 200 ponúkaných miest týždenne v každom smere letu počas letnej sezóny. Atény – Paros Desať spiatočných letov týždenne s celkovým počtom 170 ponúkaných miest týždenne v každom smere letu počas zimnej sezóny. Devätnásť spiatočných letov týždenne s celkovým počtom 330 ponúkaných miest týždenne v každom smere letu počas letnej sezóny. Atény – Karpathos Päť spiatočných letov týždenne s celkovým počtom 250 ponúkaných miest v každom smere letu počas zimnej sezóny. Osem spiatočných letov týždenne s celkovým počtom 400 ponúkaných miest týždenne v každom smere letu počas letnej sezóny. Atény – Sitia Štyri spiatočné lety týždenne s celkovým počtom 120 ponúkaných miest týždenne v každom smere letu počas zimnej sezóny. Päť spiatočných letov týždenne s celkovým počtom 150 ponúkaných miest týždenne v každom smere letu počas letnej sezóny. Atény – Skiathos Dva spiatočné lety týždenne s celkovým počtom 30 ponúkaných miest týždenne v každom smere letu počas zimnej sezóny. Sedem spiatočných letov týždenne s celkovým počtom 280 ponúkaných miest týždenne v každom smere letu počas letnej sezóny. Solún – Korfu Štyri spiatočné lety týždenne s celkovým počtom 200 ponúkaných miest týždenne v každom smere letu počas zimnej sezóny. Päť spiatočných letov týždenne s celkovým počtom 250 ponúkaných miest týždenne v každom smere letu počas letnej sezóny. Rodos – Kos – Leros – Astipalea Dva spiatočné lety týždenne s celkovým počtom 30 ponúkaných miest týždenne v každom smere letu počas zimnej sezóny. Tri spiatočné lety týždenne s celkovým počtom 45 ponúkaných miest týždenne v každom smere letu počas letnej sezóny. Korfu – Aktio – Kefalonia – Zakinthos Dva spiatočné lety týždenne s celkovým počtom 30 ponúkaných miest týždenne v každom smere letu počas zimnej sezóny. Tri spiatočné lety týždenne s celkovým počtom 45 ponúkaných miest týždenne v každom smere letu počas letnej sezóny. Obdobie zimnej a letnej sezóny sa stanovuje organizácie IATA. Ak priemerný koeficient obsadenosti letov na jednej letovej trase prekročil v minulej sezóne hranicu 75 %, minimálna týždňová frekvencia alebo minimálny počet ponúkaných miest sa môžu zvýšiť v pomere k zaznamenanému zvýšeniu. Toto zvýšenie sa dáva na vedomie leteckému dopravcovi, ktorý túto linku prevádzkuje, doporučeným listom šesť mesiacov pred jeho uplatňovaním a nadobúda účinnosť až po jeho uverejnení Európskou komisiou v Úradnom vestníku Európskej únie. V prípade, že používané lietadlá nemajú požadovanú kapacitu na pokrytie minimálneho počtu ponúkaných miest za týždeň (ako je určené v ods. 2 písm. A), frekvencia letov sa môže primeraným spôsobom zvýšiť. V prípade, že sa lety kvôli klimatickým podmienkam neuskutočnia, musia sa uskutočniť hneď v nasledujúcich dňoch tak, aby bol uspokojený dopyt za týždeň pri zohľadnení minimálneho počtu ponúkaných miest za týždeň v súlade s ods. 2 písm. A. B. Cestovné Cena za cestu jedným smerom v turistickej triede nesmie presiahnuť tieto sumy: — Atény – Kithira: 48 EUR, — Atény – Naxos: 62,70 EUR, — Atény – Paros: 61,70 EUR, — Atény – Karpathos: 73,20 EUR, — Atény – Sitia: 71,10 EUR, — Atény – Skiathos: 53,30 EUR, — Solún – Korfu: 70 EUR, — Rodos – Kos: 46 EUR, — Rodos – Astipalea: 52,20 EUR, — Rodos – Leros: 52,20 EUR, — Kos – Astipalea: 52,20 EUR, — Κos – Leros: 46 EUR, — Astipalea – Leros: 46 EUR, — Korfu – Aktio: 40,70 EUR, — Korfu – Kefalonia: 40,70 EUR, — Korfu – Zakinthos: 52,20 EUR, — Aktio – Kefalonia: 35,50 EUR, — Aktio – Zakinthos: 40,70 EUR, — Kefalonia – Zakinthos: 33,50 EUR. Uvedené ceny sa môžu zvýšiť v prípade nepredvídaného nárastu nákladov na prevádzku linky, ktoré nesúvisia so zodpovednosťou leteckého dopravcu. Toto zvýšenie sa musí oznámiť leteckému dopravcovi, ktorý túto linku prevádzkuje, a začne platiť po jeho uverejnení Európskou komisiou v Úradnom vestníku Európskej únie. C. Zabezpečenie kontinuity letov V súlade s článkom 4 ods. 1 písm. c) nariadenia (EHS) č. 2408/92 musí každý letecký dopravca zamýšľajúci prevádzkovať pravidelné lety na týchto letových trasách poskytnúť záruku, že ich bude prevádzkovať minimálne počas dvanástich po sebe nasledujúcich mesiacov. Počet zrušených letov z dôvodov, za ktoré nesie zodpovednosť letecký dopravca, nesmie prekročiť 2 % z celkového počtu letov ročne okrem prípadov vyššej moci. Prípadný úmysel prerušiť prevádzku na hociktorej z uvedených letových trás musí letecký dopravca oznámiť úradu civilného letectva, riaditeľstvu letovej prevádzky, sekcii recipročných leteckých dohôd aspoň šesť mesiacov pred jej prerušením. D. Z dôvodu osobitnej povahy príslušných letových trás musia byť leteckí dopravcovia schopní preukázať, že palubný personál obsluhujúci cestujúcich na uvedených letových trasách hovorí a rozumie po grécky.